ระเบียบกระทรวงศึกษาธิการระเบียบกระทรวงศึกษาธิการว่าด้วยหลักเกณฑ์วิธีการและเงื่อนไขการอุดหนุนเพื่อการพัฒนาศักยภาพการจัดการศึกษาให้แก่โรงเรียนในจังหวัดชายแดนภาคใต้พ.ศ. ๒๕๕๖ โดยที่รัฐบาลมีนโยบายเร่งด่วนในการดำเนินการเพื่อเร่งรัดนำสันติสุขและความปลอดภัยในชีวิตและทรัพย์สินของประชาชนกลับมาสู่พื้นที่จังหวัดชายแดนภาคใต้ประกอบกับคณะกรรมการขับเคลื่อนนโยบายและยุทธศาสตร์การแก้ไขปัญหาจังหวัดชายแดนภาคใต้(ศปก.จชต.) ในการประชุมเมื่อวันที่ ๑๗ พฤษภาคม ๒๕๕๖เห็นว่าการศึกษาเป็นปัจจัยสำคัญต่อความสำเร็จในการแก้ไขปัญหาที่รัฐต้องแสดงความจริงใจในการพัฒนาศักยภาพการจัดการศึกษาเพื่อให้เยาวชนในจังหวัดชายแดนภาคใต้เข้าสู่ระบบการศึกษาเพิ่มขึ้นอย่างต่อเนื่องซึ่งการดำเนินการดังกล่าวมีความจำเป็นอย่างเร่งด่วนเพื่อให้มีการพัฒนาศักยภาพการจัดการศึกษาให้มีประสิทธิภาพและทันต่อสถานการณ์ในการแก้ปัญหาจังหวัดชายแดนภาคใต้ นั้นอาศัยอำนาจตามความในมาตรา๘ และมาตรา ๑๒ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ประกอบมติคณะรัฐมนตรีเมื่อวันที่ ๑๔ สิงหาคม ๒๕๕๕รัฐมนตรีว่าการกระทรวงศึกษาธิการจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงศึกษาธิการว่าด้วยหลักเกณฑ์วิธีการและเงื่อนไขการอุดหนุนเพื่อการพัฒนาศักยภาพการจัดการศึกษาให้แก่โรงเรียนในจังหวัดชายแดนภาคใต้พ.ศ. ๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ๓ ในระเบียบนี้การอุดหนุนเพื่อการพัฒนาศักยภาพการจัดการศึกษาหมายความว่าการอุดหนุนที่รัฐให้การส่งเสริมและสนับสนุนแก่โรงเรียนในจังหวัดชายแดนภาคใต้ซึ่งเป็นเงินอุดหนุนเพื่อจัดสร้างสนามฟุตซอลให้แก่เยาวชนเงินอุดหนุนในรูปแบบสื่ออุปกรณ์วงดุริยางค์โยธวาทิตเพื่อพัฒนาศักยภาพการจัดการศึกษาของโรงเรียนและเงินอุดหนุนเพื่อพัฒนาด้านกายภาพศูนย์การศึกษาอิสลามประจำมัสยิด (ตาดีกา)ภายใต้หลักเกณฑ์และเงื่อนไขตามแผนการดำเนินการตามนโยบายและยุทธศาสตร์การแก้ไขปัญหาจังหวัดชายแดนภาคใต้ภายใต้งบประมาณที่ได้รับจัดสรรในแต่ละปีจังหวัดชายแดนภาคใต้ หมายความว่าจังหวัดตามกฎหมายว่าด้วยการบริหารราชการจังหวัดชายแดนภาคใต้โรงเรียน หมายความว่าโรงเรียนในระบบและโรงเรียนนอกระบบตามกฎหมายว่าด้วยโรงเรียนเอกชนในจังหวัดชายแดนภาคใต้ผู้รับใบอนุญาต หมายความว่าผู้รับใบอนุญาตให้จัดตั้งโรงเรียนตามกฎหมายว่าด้วยโรงเรียนเอกชนผู้บริหาร หมายความว่าผู้อำนวยการโรงเรียนเอกชนในระบบหรือผู้บริหารโรงเรียนเอกชนนอกระบบตามกฎหมายว่าด้วยโรงเรียนเอกชนสำนักงาน หมายความว่าสำนักงานคณะกรรมการส่งเสริมการศึกษาเอกชนข้อ๔ ให้โรงเรียน ผู้บริหาร ครูบุคลากรทางการศึกษา นักเรียน และผู้เรียน ในจังหวัดชายแดนภาคใต้ได้รับการอุดหนุนเพื่อการพัฒนาศักยภาพการจัดการศึกษาตามระเบียบนี้ซึ่งต้องสอดคล้องตามแผนการดำเนินการตามนโยบายและยุทธศาสตร์การแก้ไขปัญหาจังหวัดชายแดนภาคใต้ข้อ๕ การอุดหนุนเพื่อการพัฒนาศักยภาพการจัดการศึกษาตามระเบียบนี้ให้สำนักงานดำเนินการ ดังนี้(๑)แต่งตั้งคณะทำงานบริหารโครงการพัฒนาศักยภาพการจัดการศึกษาเพื่อพิจารณาคัดเลือกและจัดสรรการอุดหนุนให้แก่โรงเรียนภายใต้หลักเกณฑ์และเงื่อนไขตามแผนการดำเนินการนโยบายและยุทธศาสตร์การแก้ไขปัญหาจังหวัดชายแดนภาคใต้(๒)แจ้งโรงเรียนที่ได้รับการคัดเลือกและจัดสรรการอุดหนุนตาม (๑)ข้อ๖ ให้โรงเรียนที่ได้รับการคัดเลือกการจัดสรรตามข้อ๕ ยื่นเอกสารหลักฐานต่อสำนักงานตามแบบที่สำนักงานกำหนดข้อ๗ การเบิกจ่ายเงินการอุดหนุนเพื่อการพัฒนาศักยภาพการจัดการศึกษาให้สำนักงานดำเนินการ ดังต่อไปนี้(๑)ขอเบิกเงินที่ได้รับจัดสรรทั้งหมดกับกรมบัญชีกลางเพื่อเข้าบัญชีออมทรัพย์ของสำนักงานโดยจัดทำทะเบียนคุมรายละเอียดการรับ - จ่ายเพื่อประโยชน์ในการควบคุมและตรวจสอบ(๒)ทำข้อตกลงกับโรงเรียนที่ได้รับการอุดหนุนเพื่อการพัฒนาศักยภาพการจัดการศึกษาเพื่อดำเนินการจัดซื้อจัดจ้าง หรือจัดหาตามที่สำนักงานกำหนด(๓)แต่งตั้งคณะทำงานตรวจรับการดำเนินการตามโครงการอุดหนุนเพื่อการพัฒนาศักยภาพการจัดการศึกษาของแต่ละโรงเรียนจำนวนไม่น้อยกว่า ๓ คน เพื่อพิจารณา ประกอบด้วยบุคคล ดังต่อไปนี้ก.ข้าราชการหรือเจ้าหน้าที่สำนักงาน สำนักงานการศึกษาเอกชนจังหวัดหรือสำนักงานการศึกษาเอกชนอำเภอ ที่โรงเรียนที่ได้รับการอุดหนุนตั้งอยู่ข.ผู้รับใบอนุญาต หรือผู้แทนโรงเรียนที่ได้รับการอุดหนุนค.ผู้ทรงคุณวุฒิที่มีความรู้ในสาขาที่เกี่ยวข้อง(๔)เบิกจ่ายเงินให้กับโรงเรียนที่ได้รับเงินอุดหนุนเพื่อการพัฒนาศักยภาพการจัดการศึกษาข้อ๘ ให้โรงเรียนที่ได้รับการอุดหนุนเพื่อการพัฒนาศักยภาพการจัดการศึกษาดำเนินการดังต่อไปนี้(๑)แต่งตั้งคณะกรรมการจำนวนไม่น้อยกว่า ๓ คน แต่ไม่เกิน ๕ คน เพื่อดำเนินการจัดซื้อจัดจ้าง หรือจัดหา ภายใต้หลักเกณฑ์และเงื่อนไขตามแผนนโยบายและยุทธศาสตร์การแก้ไขปัญหาจังหวัดชายแดนภาคใต้ตามที่สำนักงานกำหนด(๒)จัดส่งใบเสร็จรับเงินหรือหลักฐานการรับในนามของโรงเรียนหลังจากที่ได้รับการอุดหนุนเพื่อการพัฒนาศักยภาพการจัดการศึกษาพร้อมส่งสำเนาหลักฐานการจ่ายเงินหรือหลักฐานการรับเพื่อประกอบเป็นหลักฐานการเบิกจ่ายเงินจากทางราชการ(๓)จัดทำบัญชีทรัพย์สินเพื่อรอการตรวจสอบข้อ๙ ให้สำนักงานสำนักงานการศึกษาเอกชนจังหวัด สำนักงานการศึกษาเอกชนอำเภอ ดำเนินการตรวจติดตามและประเมินผลการอุดหนุนตามระเบียบนี้และจัดทำรายงานผลการดำเนินการภายใน ๓๐ วัน นับแต่วันที่ดำเนินการแล้วเสร็จในกรณีตรวจพบว่าโรงเรียนไม่ดำเนินการให้เป็นไปตามข้อตกลงตามข้อ๗ ภายในระยะเวลาที่สมควร สำนักงานอาจเรียกเงินคืนจากโรงเรียนก็ได้ข้อ๑๐ ให้ปลัดกระทรวงศึกษาธิการรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๖กรกฎาคม พ.ศ. ๒๕๕๖จาตุรนต์ ฉายแสงรัฐมนตรีว่าการกระทรวงศึกษาธิการปริยานุช/ผู้จัดทำ๑๘ ตุลาคม ๒๕๕๖โชติกานต์/ผู้ตรวจ๒๔ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๗ ง/หน้า ๑/๑๗ ตุลาคม ๒๕๕๖